Sakpas-sake: Droewige syfers en ’n 20-uur vlug | Netwerk24
Deur Elvira Wood 05 Junie 2019 06:01
Die Suid-Afrikaanse Inkomstediens wil belastingbetalers aanmoedig om hul opgawes elektronies in te dien.
Suid-Afrikaners is geskok toe Statistieke Suid-Afrika die nuutste ekonomiese groeisyfer bekend gemaak het.
Baie mense het verwag dat dit dalk glad nie klopdisselboom gaan met die ekonomie nie, maar hulle het nie dié slegte nuus verwag nie.
1. BBP daal meeste sedert Groot Resessie
Ekonomiese groei in die eerste kwartaal van 2019 het met ’n skokkende 3,2% ingekrimp, met net drie uit tien bedrywe wat enigsins groei aangeteken het.
Statistieke Suid-Afrika (SSA) het Dinsdag die jongste bruto binnelandse produk (BBP) syfers uitgereik in ’n omgewing waar bykans elke vooruitskatting vir vanjaar se groeisyfers die afgelope maand een na die ander beduidend afwaarts aangepas is.
Lees ook: BBP: Fiskale afgrond skeur oop weens tam groei
2. Dien jou taks-opgawe in 4 minute in met nuwe app
Dit gaan jou net sowat vier minute neem om Jan Taks se app af te laai en jou belastingopgawe in te dien.
Dit is die belofte van Ed Kieswetter, kommissaris van die Suid-Afrikaanse Inkomstediens (SAID), Dinsdag tydens die bekendstelling van die nuwe belastingseisoen vir 2019.
Lees ook: Jan Taks het sy mes in vir korrupsie
3. EKSKLUSIEF: Koper vir Hamleys gevind
As alles volgens plan verloop, gaan Toy Kingdom die franchise-regte vir die Britse speelgoedwinkel Hamleys oorkoop nadat hy sy aanbod effens verhoog het.
Dit beteken kinders gaan in die toekoms steeds hul gunsteling-speelgoed by ’n Hamleys-speelgoedwinkel kan koop.
4. Hoë verlaat PwC oor rassevoorval op lughawe
’n Uitvoerende beampte van PwC, wat op video opgeneem is terwyl hy rasse-uitsprake oor “julle mense” en die toestand waarin die land verkeer “oor julle mense” maak, het die diens van dié bekende ouditeursfirma verlaat en tugstappe sal gedoen word.
5. Sal jy só vir 20 uur kan vlieg?
’n Plekkie om te gaan staan en water te drink – dit is weens gewigsbeperkings al wat oorbly van die Australiese lugdiens Qantas se beoogde geriewe op sy beplande vlugroete van halfpad om die wêreld.
Lesetja Kganyago, president van die Reserwebank, stel ’n nuwe reeks munte bekend om 25 jaar van demokrasie in Suid-Afrika te vier.
Meer oor: Suid-Afrikaanse Inkomstediens | Hamleys | Statistieke Suid-Afrika | Pwc | Ed Kieswetter | Bbp | Ekonomiese Groei